OpenLLM-France/wikimedia huggingface dataset:
# Grinnell (Kansas)

Grinnell és una població dels Estats Units a l'estat de Kansas. Segons el cens del 2000 tenia 329 habitants.

## Demografia

Segons el cens del 2000, Grinnell tenia 329 habitants, 149 habitatges, i 87 famílies. La densitat de població era de 254,1 habitants/km².
Dels 149 habitatges en un 19,5% hi vivien nens de menys de 18 anys, en un 51,7% hi vivien parelles casades, en un 4% dones solteres, i en un 41,6% no eren unitats familiars. En el 39,6% dels habitatges hi vivien persones soles el 28,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,5% tenia menys de 18 anys, un 7,6% entre 18 i 24, un 19,5% entre 25 i 44, un 21,6% de 45 a 60 i un 28,9% 65 anys o més.
L'edat mediana era de 45 anys. Per cada 100 dones de 18 o més anys hi havia 105,6 homes.
La renda mediana per habitatge era de 35.833 $ i la renda mediana per família de 41.750 $. Els homes tenien una renda mediana de 27.167 $ mentre que les dones 21.500 $. La renda per capita de la població era de 20.056 $. Entorn del 9,2% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grinnell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Grinnell». American Fact Finder. Oficina del Cens dels Estats Units, 12-01-2010.
# Església parroquial de Sant Jaume de Coratxà

L'Església Parroquial de Sant Jaume Apòstol de Coratxà és un edifici religiós catòlic situat sobre un promontori a uns 200 metres del nucli urbà, situat a la comarca del Baix Maestrat. Està catalogada com Bé immoble de rellevància local, amb la categoria de Monument d'interès local, i codi: 12.03.093-004; de manera genèrica i segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007). Pertany a la diòcesi de Tortosa, l'arxiprestat de Montisà-Tinença.

## Descripció

Es tracta d'un temple d'estil Reconquesta, la construcció del qual està datada entre el 1240 i el 1260. Presenta planta rectangular, de nau única amb quatre crugies (dos cossos i presbiteri), separades per arcs diafragma.
La coberta exterior és a dues aigües i rematada en teula, mentre que en el seu interior el sostre és de fusta. La porta principal es troba en un dels laterals, presentant una portada (protegida per un porxo) dovellada, en forma d'arc de mig punt, amb cordó motllura com a decoració.
A més, l'edifici principal té adossats dos cossos, d'un costat la sagristia (situada en el costat sud, junt el porxo de la portada), i d'un altre la torre campanar (situada en la capçalera de la planta). La torre campanar compta amb dues campanes situades en sengles obertures d'arc de mig punt. També se situa al costat de l'església el cementiri.

## Referències

* 1 2 3 «Fitxa BRL» (en castellà). Generalitat valenciana. [Consulta: 6 juliol 2016].
* ↑ «Listado de Parroquias» (en castellà). Conferencia Episcopal de España. [Consulta: 6 juliol 2016].
* 1 2 «Iglesia Parroquial de San Jaime en Corachar» (en castellà). Castellón Mediterráneo. [Consulta: 6 juliol 2016].
* 1 2 3 «IGLESIA DE SANT JAUME DE CORATXAR» (en castellà). Pedro Correjaco, 08-02-2015. [Consulta: 6 juliol 2016].
# Fiord de Tay

El fiord de Tay (en anglès, Firth of Tay, en gaèlic escocès, Linne tath) és un fiord del mar del Nord localitzat a la costa oriental d'Escòcia, on desemboca el riu Tay (el riu més gran d'Escòcia pel que fa al cabal). El fiord està envoltat per quatre àrees municipals: Fife, Perth i Kinross, Dundee City i Angus. La seva amplada màxima (a Invergowrie) és de 4,8 km.

## Geografia

El fiord de Tay és entre els comtats de Fife, Perth and Kinross, la ciutat de Dundee i Angus. En la seva part interior desaigua el riu més cabalós d'Escòcia, el riu Tay. Hi ha una gran illa en el fiord, l'illa pantanosa de Mugdrum. Dos ponts creuen el fiord, el Tay Road Bridge i el Tay Rail Bridge, suportant una carretera i una via ferroviària, respectivament. Firth of Tay i l'estuari de l'Edèn van ser designats com a lloc Ramsar el 28 de juliol de 2000.
A les costes del fiord hi ha diverses ciutats i pobles, sent els més importants: Dundee, la quarta ciutat d'Escòcia, Broughty Ferry, Tayport, Monifieth, Newport-on-Tay, Newburgh, Invergowrie i Balmerino.

## Història

Firth of Tay, a l'Antàrtida, va ser descobert el 1892-93 pel capità Thomas Robertson de l'expedició de Dundee de caça de balenes i va ser nomenat per ell en reconeixement d'aquest fiord escocès. També va nomenar l'illa de Dundee, en honor de la principal ciutat de la ria.

## Llocs d'interès

* Abadia de Balmerino
* Castell de Broughty
* Illa de Mugdrum
* Tay Rail Bridge
* Tay Road Bridge
* Bosc Tentsmuir

## Galeria d'imatges

* El pont Tay Road Bridge, un dels ponts que creua el fiord a Dundee
* El pont del ferrocarril Tay Rail Bridge, un altre dels ponts que creua el fiord prop de Dundee

## Referències

* 1 2 «Tay, Firth of». Angus Council. Arxivat de l'original el 7 September 2008. [Consulta: 26 febrer 2012].
* ↑ "The Tay Bridges" www.tayestuary.co.uk. Tay Estuary.
* ↑ «Tay, Firth of». Geographic Names Information System, Servei Geològic dels Estats Units. [Consulta: 23 març 2012].
# Sonata per a piano núm. 12 (Beethoven)

La Sonata per a piano núm. 12, en la bemoll major, op. 26 de Ludwig van Beethoven va ser composta entre 1800 i 1801. Està dedicada al Príncep Karl von Lichnowsky.
Tradicionalment, l'inici del període mitjà de Beethoven s'associa amb la seva Simfonia Heroica, composta l'any 1803. No obstant, en les sonates per a piano ja s'observa, abans que en els altres obres seves, el nou estil romàntic. Aquest estil que es caracteritza per la presència de temes apassionats i contraposats, cadències i desenvolupaments extensos, modulacions inesperades i una major presència de scherzos, marxes fúnebres i temes amb variacions en detriment del minuet, ja pot apreciar-se en la Sonata per a piano núm. 8 i aquesta, la Sonata núm. 12. És per això que mentre la Simfonia núm. 3 inaugura un nou estil en les composicions de Beethoven en general, es considera que la Sonata núm. 12 ho fa, en particular dins del seu gènere, la sonata, un any abans. Dura aproximadament 20 minuts

## Estructura

* Andante con variazioni, en compàs de 3/8.
* Scherzo, allegro molto, en compàs de 3/4 i tonalitats la bemoll major, re bemoll major, la bemoll major.
* Maestoso andante, marcia funebre sulla morte d'un eroe, en compàs de 4/4 i les tonalitats de la bemoll menor i la bemoll major.
* Allegro rondó en compàs de 2/4 i la tonalitat de la bemoll major.
# Aigua d'arròs

L'aigua d'arròs és una suspensió de midó que s'obté escorrent arròs bullit o bullint l'arròs fins que es dissol completament a l'aigua. Es pot utilitzar com a gruel per a persones convalescents i és especialment eficaç en el tractament de la diarrea en els casos de còlera o gastroenteritis.

## Història

Històricament, les dones de diverses regions asiàtiques com la Xina, el Japó i el sud-est asiàtic han aplicat l'aigua d'arròs com a tractament per al cabell durant centennis. L'ús de l'aigua d'arròs es remunta al període Heian (794 aC a 1185 dC) al Japó. Es coneix que les dones japoneses durant aquest període portaven els cabells llargs fins al terra que mantenien sans banyant-los amb aigua d'arròs.
També les dones yao atribueixen el seu cabell llarg i sa a banyar-lo i remullar-lo amb aigua d'arròs.

## Referències

* ↑ «Arròs bullit». Receptes cartesianes. [Consulta: 4 agost 2023].
* ↑ . ISBN 9780559233104.
* ↑ The Lancet. DOI: 10.1016/S0140-6736(81)90462-1.
* ↑ British Medical Journal. DOI: 10.1136/bmj.304.6822.287.
* 1 2 «Rice water for hair: Benefits and how to use it» (en anglès). www.medicalnewstoday.com, 21-11-2018. [Consulta: 31 març 2022].
* ↑ «Rice Water: How It Benefits Your Hair» (en anglès americà). Cleveland Clinic, 22-06-2021. [Consulta: 31 març 2022].
# Gove City

Gove City és una població dels Estats Units a l'estat de Kansas. Segons el cens del 2000 tenia 105 habitants.

## Demografia

Segons el cens del 2000, Gove City tenia 105 habitants, 45 habitatges, i 27 famílies. La densitat de població era de 106,7 habitants/km².
Dels 45 habitatges en un 28,9% hi vivien nens de menys de 18 anys, en un 51,1% hi vivien parelles casades, en un 8,9% dones solteres, i en un 40% no eren unitats familiars. En el 35,6% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,15.
Per edats la població es repartia de la següent manera: un 30,5% tenia menys de 18 anys, un 4,8% entre 18 i 24, un 23,8% entre 25 i 44, un 18,1% de 45 a 60 i un 22,9% 65 anys o més.
L'edat mediana era de 40 anys. Per cada 100 dones de 18 o més anys hi havia 69,8 homes.
La renda mediana per habitatge era de 23.438 $ i la renda mediana per família de 42.813 $. Els homes tenien una renda mediana de 22.500 $ mentre que les dones 20.625 $. La renda per capita de la població era d'11.870 $. Entorn del 20% de les famílies i el 34,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gove City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Gove City». American Fact Finder. Oficina del Cens dels Estats Units, 12-01-2010.
# Alicia Dorado

Alicia Dorado (la Corunya, desembre 1911 - la Corunya, 10 de juliol de 1937) és una anarquista gallega.
Membre destacada de la Federació Anarquista Ibèrica (FAI) a Galícia, va morir assassinada juntament amb el seu company i altres anarquistes durant una batuda de la Guàrdia Civil a la casa on es trobava.

## Biografia

Va néixer el desembre de 1911. La seva parella era un altre anarquista, el portuguès Julio Acevedo Veiga. Va prendre un paper de coordinació a la Federació Anarquista Ibèrica (FAI), ja que va establir vincles entre figures del moviment a Galícia. Mentre això passava, era llogatera al 6 del carrer del Carmen a La Corunya, i treballava com fornera, després de ser acomiadada del seu ofici de teixidora, a La Primera Coruñesa, per les seves activitats revolucionàries.
La casa de Dorado era una casa-refugi, habitatges que acollien i protegien a persones de la resistència antifranquista. Aquestes cases van esdevenir veritables nuclis d'organització, on es coordinaven els grups de la FAI, la CNT i altres forces polítiques per lluitar contra els colpistes. Les dones, amb més llibertat de moviment, van assumir la tasca de comunicació i coordinació entre els grups. A La Corunya, un infiltrat de la Guàrdia Civil va obtenir informació sobre la xarxa i es van assaltar les cases-refugi. Així, el 10 de juliol de 1937, va ser atacada la casa de María Otero, on van morir quatre anarquistes, inclosa Otero, i van ser detinguts dos membres de la xarxa que van ser torturats. De resultes de les confessions, una segona casa-refugi, la d'Alicia Dorado va ser descoberta.
Dorado es trobava a casa seva, on amagava dos responsables de la FAI, en Julio Acevedo Veiga i Antonio Fournerakis, quan la batuda de la Guàrdia Civil va caure sobre aquesta. Els guàrdies civils van entrar a l'edifici, van disparar i van matar a Dorado i Fournerakis. Acevedo va aconseguir escapar després de defensar-se, fugint per un sostre, però va ser capturat en un carrer proper i abatut per l'esquena.

## Referències

* 1 2 3 4 5 6 Blanco, Carmen «Memoria de mujeres en lucha contra el fascismo: de Galicia mártir a Galicia libre» (en castellà). L’Âge d’or. Images dans le monde ibérique et ibéroaméricain, 13, 17-06-2021. DOI: 10.4000/agedor.5768. ISSN: 2104-3353.
* ↑ Coruña, Gemma Malvido| A. «Las mujeres que se llevó la guerra» (en castellà), 11-06-2012. [Consulta: 21 novembre 2024].
* 1 2 «10 de xullo, día das mapoulas libertarias» (en local). [Consulta: 21 novembre 2024].

## Enllaços externs

* La Anarquista ALICIA DORADO VISO, organizadora de una “Casa Refugio”, fue ASESINADA por la guardia civil golpista en A Coruña, en 1937
# Elmdale (Kansas)

Elmdale és una població dels Estats Units a l'estat de Kansas. Segons el cens del 2000 tenia 50 habitants.

## Demografia

Segons el cens del 2000, Elmdale tenia 50 habitants, 25 habitatges, i 11 famílies. La densitat de població era de 113,6 habitants/km².
Dels 25 habitatges en un 20% hi vivien nens de menys de 18 anys, en un 40% hi vivien parelles casades, en un 0% dones solteres, i en un 56% no eren unitats familiars. En el 48% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,91.
Per edats la població es repartia de la següent manera: un 20% tenia menys de 18 anys, un 6% entre 18 i 24, un 22% entre 25 i 44, un 34% de 45 a 60 i un 18% 65 anys o més.
L'edat mediana era de 47 anys. Per cada 100 dones de 18 o més anys hi havia 81,8 homes.
La renda mediana per habitatge era de 21.250 $ i la renda mediana per família de 22.250 $. Els homes tenien una renda mediana de 22.917 $ mentre que les dones 12.083 $. La renda per capita de la població era de 13.083 $. Cap de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elmdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Elmdale». American Fact Finder. Oficina del Cens dels Estats Units, 12-01-2010.
# Fira del Còmic de Folgueroles

La Fira del Còmic de Folgueroles es una fira dedicada al mon del còmic que es celebra a la població de Folgueroles, amb una periodicitat anual des del 2015. L'esdeveniment l'organitza l'Associació Amics del Còmic de Folgueroles amb el patrocini de l'ajuntament de la població.
La fira, en les seves successives edicions ha tingut; parades amb venda de còmics i marxandatge relacionat amb aquest mon, exposicions, tallers de dibuix, concursos de dibuix i de cosplay entre d'altres. A la vuitena edició de la fira celebrada el 5 de juny del 2022 hi ha l'espai per als autors, hi varen participar, com a convidats; Carles Roman Pinar, Jaro Pérez i El Fénix.

## Referències

* 1 2 «Folgueroles estrena una fira dedicada al còmic». Osona.com, 06-09-2015. [Consulta: 1r setembre 2023].
* ↑ «9a Fira del Còmic de Folgueroles» (en castellà). Tebeosfera. Asociación Cultural Tebeosfera (ACyT), 2023. [Consulta: 2 setembre 2023].
* ↑ «Fira del còmic». Diputació de Barcelona, 2019. [Consulta: 2 setembre 2023].
* ↑ «8a Fira del Còmic». Ajuntament de Folgueroles, 13-06-2022. [Consulta: 5 setembre 2023].
# Concord (Nou Hampshire)

Concord és la capital de l'estat de Nou Hampshire i seu del Comtat de Merrimack als Estats Units. La població estimada l'any 2022 era de 44.503 habitants. El terme municipal inclou els suburbis de Penacook, East Concord i West Concord.

## Història

L'actual àrea de Concord fou inicialment poblada per nadius nord-americans que pertanyien als Pennacooks, una confederació de tribus àlgiques.
El 1659 s'establí el primer assentament a l'actual àrea de Concord sota el nom de Penacock per la paraula Abenkai Pannukog que al seu torn significa «lloc tort o revolt del riu».
Anys més tard, el 1725 un grup d'un centenar d'homes sota Ebenezer Eastman, demanaren al rei Jordi II una concessió de 7 milles quadrades a la vora del riu Merrimack a fi d'estendre les àrees habitables de les colònies.
El 1733 la comunitat fou incorporada sota el nom de Rumford tot i que canvià el nom al 1765 per l'actual Concord.
L'any 1808 la ciutat esdevingué la capital de Nou Hampshire i la construcció de la Casa de l'Estat començà el 1816.

## Referències

* ↑ «Concord | New Hampshire, Map, History, & Population | Britannica» (en anglès), 19-07-2023. [Consulta: 7 setembre 2023].
* ↑ «U.S. Census Bureau QuickFacts: Concord city, New Hampshire» (en anglès). [Consulta: 7 setembre 2023].
* 1 2 3 «concord NH - Community Profile | Economic & Labor Market Information Bureau | NH Employment Security». [Consulta: 7 setembre 2023].
* ↑ Hadley, Amos. «History of Concord, New Hampshire From the Original Grant in Seventeen Hundred and Twenty-Five to the Opening of the Twentieth Century» (en anglès). James O. Lyford. Arxivat de l'original el 2014-07-20. [Consulta: 7 setembre 2023].
* ↑ «History of Concord (1725-1821)» (en anglès americà), 01-10-1975. [Consulta: 7 setembre 2023].
* ↑ «History of Concord, NH» (en anglès). City of Concord.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Aikikai

La Fundació Aikikai és una organització que es va crear el 1940 per Kisshomaru Ueshiba (tercer fill de Morihei Ueshiba) per promoure el desenvolupament de l'aikido. El seu principal objectiu és classificar, transmetre i donar difusió a l'ensenyament deixat per O Sensei.
Després de la mort de Kisshomaru Ueshiba, la fundació Aikikai la va presidir Doshu Moriteru Ueshiba. El dojo central de l'Aikikai és l'Aikikai Hombu Dojo, situat a Shinjuku, Tòquio.

## Fundació Aikikai

La Aikikai Foundation (財団法人合気会, Zaidan Hōjin Aikikai) és l'organització original d'aikido. Ha estat una entitat incorporada al Japó des de 1940 amb el nom Kobukai Foundation (財団法人皇武会, Zaidan Hojin Kobukan), després es va tornar a registrar amb el nom "Aikikai" després de l'aixecament de la prohibició de la pràctica d'Aikido. pel GHQ el 1948. Està encapçalat pel doshu, el successor vivent del fundador de l'aikido. En el seu nom, Kai (会) simplement significa assemblea o club.
La Fundació Aikikai opera el Hombu dojo, que també s'anomena Seu Mundial d'Aikido. De vegades s'anomena Aikikai Hombu per distingir-lo de la seu de les organitzacions d'aikido posteriors. Es troba a Tòquio. El terme "Hombu" de vegades pot ser utilitzat de manera vaga per referir-se als nivells superiors dels instructors del dojo Hombu, o a la mateixa Fundació Aikikai.
La Fundació Aikikai també gestiona actualment un dojo satèl·lit, l'històric Dojo Iwama a la Ibaraki (a uns 100 km al nord-est de Tòquio).
La Fundació Aikikai envia instructors per tot el Japó de manera contínua. També emet certificats de qualificació i títols d'instructor legitimats pel Doshu a tot el món. L'abril de 2012, la Fundació Aikikai es va convertir en "Associacions d'interès públic (Japó)"

## Referències

* ↑ Carter, Robert Edgar. The Japanese Arts and Self-Cultivation. SUNY Press, 2008, p. 27.
* 1 2 3 Ibaraki branch dojo main website.
* ↑ Denshi Jisho. Definition of: "doshu" - 道主; "kai" - 会. (For the hiragana reading of 道主, see Forvo.)
* ↑ Aikikai Foundation official website. Includes list of affiliated organisations (and associated regulations), and current training timetables. Japanese version includes reports covering instructor travel, and details of current and past buildings.

## Enllaços externs

* Pàgina web de l'Aikikai Hombu Dojo
* Associació Cultural Aikikai Catalunya
* Aikikai España
# Dwight (Kansas)

Dwight és una població dels Estats Units a l'estat de Kansas. Segons el cens del 2000 tenia 330 habitants.

## Demografia

Segons el cens del 2000, Dwight tenia 330 habitants, 143 habitatges, i 90 famílies. La densitat de població era de 344,4 habitants/km².
Dels 143 habitatges en un 29,4% hi vivien nens de menys de 18 anys, en un 53,1% hi vivien parelles casades, en un 6,3% dones solteres, i en un 36,4% no eren unitats familiars. En el 33,6% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,2% tenia menys de 18 anys, un 9,1% entre 18 i 24, un 26,4% entre 25 i 44, un 23% de 45 a 60 i un 17,3% 65 anys o més.
L'edat mediana era de 39 anys. Per cada 100 dones de 18 o més anys hi havia 96,9 homes.
La renda mediana per habitatge era de 25.909 $ i la renda mediana per família de 38.750 $. Els homes tenien una renda mediana de 25.000 $ mentre que les dones 20.227 $. La renda per capita de la població era de 14.727 $. Entorn del 9,4% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dwight». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Dwight». American Fact Finder. Oficina del Cens dels Estats Units, 12-01-2010.
# Tupaia menuda

La tupaia menuda (Tupaia minor) és una espècie de tupaia de la família dels tupàids. Viu a altituds d'entre 0 i 1.700 msnm a Brunei, Indonèsia, Malàisia i Tailàndia. El seu hàbitat natural són els boscos, tant primaris com secundaris. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, minor, significa ‘menor’ en llatí.

## Referències

* ↑ Entrada «Tupaia minor» de la Paleobiology Database (en anglès). [Consulta: 27 octubre 2024].
* ↑ «tupaia menuda». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 27 octubre 2024].
* ↑ Juman, M. M.; Sargis, E. J. «Tupaia minor» (en anglès). Llista Vermella d'Espècies Amenaçades de la UICN, 2023. DOI: 10.2305/IUCN.UK.2023-1.RLTS.T41497A229537130.en. [Consulta: 27 octubre 2024].
* ↑ Entrada «Tupaia» d'Animalia (en anglès).